**Uvod**

Varovanje osebnih podatkov bo zagotovljeno v skladu z veljavnimi predpisi:

* Uredbo (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (UL L št. 119, z dne 4. 5. 2016, str. 1, s spremembami, v nadaljnjem besedilu: Splošna uredba o varstvu podatkov),
* Zakonom o varstvu osebnih podatkov (Uradni list RS, št. 163/22, v nadaljnjem besedilu: Zakon o varstvu osebnih podatkov),
* Pravilnikom o varstvu osebnih podatkov Ministrstva za izobraževanje, znanost in šport št. 0070-32/2019/17 z dne 8. 7. 2019 in št. 0070-91/2022/5 z dne 17. 5. 2022 (v nadaljnjem besedilu: Pravilnik o varstvu osebnih podatkov),
* Pravilnikom o organizaciji delovanja Ministrstva za izobraževanje, znanost in šport št. 0070-131/2022/1 z dne 14. 9. 2022 (v nadaljnjem besedilu: Pravilnik o organizaciji delovanja) in
* Navodilom za izvajanje varnostne politike informacijsko komunikacijskega sistema ministrstva št. 382-21/2012-2 z dne 11. 12. 2012, št. 382-21/2012/3 z dne 18.12.2013, št. 382-21/2012/4 z dne 12. 2. 2014, št. 382/21/2012/5 z dne 9. 7. 2014 (v nadaljnjem besedilu: Navodilo za IVP).

**Osnovni podatki o upravljavcu**

Identiteta in kontaktni podatki upravljavca osebnih podatkov:

Ministrstvo za visoko šolstvo, znanost in inovacije, Masarykova cesta 16, 1000 Ljubljana, telefon: (01) 478 46 00, e-pošta: gp.mvzi@gov.si​, spletna stran: http://www.mvzi.gov.si/, ki ga predstavlja minister dr. Igor Papič, telefon: (01) 478 47 34.

Ministrstvo za visoko šolstvo, znanost in inovacije (v nadaljnjem besedilu: ministrstvo) je, v skladu z zahtevo iz Splošne uredbe o varstvu podatkov, imenovalo pooblaščeno osebo za varstvo osebnih podatkov. Pooblaščena oseba znotraj ministrstva v skladu z Zakonom o varstvu osebnih podatkov na neodvisen način svetuje pri zagotavljanju skladnosti obdelav osebnih podatkov iz pristojnosti ministrstva s Splošno uredbo o varstvu podatkov in Zakonom o varstvu osebnih podatkov. Pooblaščena oseba je dosegljiva na elektronskem naslovu: povop.mvzi@gov.si.

Ministrstvo se kot upravljavec na ravni izvedbe neposredne sklenitve pogodbe o sofinanciranju (v nadaljnjem besedilu: neposredna sklenitev pogodbe) in drugega nadzora ter spremljanja in vrednotenja izvajanja transnacionalnega projekta zaveže, da bo zagotovilo zadostna jamstva za izvedbo ustreznih tehničnih in organizacijskih ukrepov, ki so podrobneje vsebovani v Pravilniku o varstvu osebnih podatkov, Pravilniku o organizaciji delovanja in sicer na tak način, da bo obdelava osebnih podatkov izpolnjevala zahteve iz Splošne uredbe o varstvu podatkov in Zakona o varstvu osebnih podatkov. Ministrstvo je v vlogi upravljavca. Ta priloga je prvenstveno namenjena opredelitvi ministrstva kot upravljavca osebnih podatkov v postopku izvedbe neposredne sklenitve pogodbe.

V nadaljevanju besedila se besede »prijavitelj«, »posameznik« ali »upravičenec« nanašajo na vse osebne podatke oseb, katere bodo obdelovali zaposleni na ministrstvu ter drugi javni uslužbenci v okviru izvedbe neposredne sklenitve pogodbe.

**Namen obdelave**

Ministrstvo se zavezuje, da bodo osebni podatki obdelani zakonito, pošteno in na pregleden način ter da bo od upravičenca zahtevalo, pridobivalo in obdelovalo zgolj osebne podatke, ki so neposredno in objektivno povezani z izvajanjem neposredne sklenitve pogodbe oziroma izvrševanjem pogodbe o sofinanciranju.

Namen obdelave je izvedba neposredne sklenitve pogodbe (preverba izpolnjevanja pogojev sodelovanja na transnacionalnem projektu z določili nacionalnega aneksa, evalvacija prijavne vloge projekta na transnacionalni ravni razpisa, preverba točnosti podatkov glede na javne evidence), vodenje podatkov in evidenc (evidence izbranih in neizbranih prijaviteljev (vključno z zavrženimi vlogami), vodenje statističnih in drugih analitičnih evidenc, priprava opomnikov in drugih internih dopisov. Namen obdelave podatkov po sklenitvi pogodbe o sofinanciranju pa bo preverjanje izpolnjenosti pogojev, rokov in proračunskih možnosti za izplačilo zahtevka za izplačilo (nastanek dejanskih stroškov, realizacija in druge oblike dokazil), vodenje evidence transnacionalnih projektov (v izvajanju, zaključene, odstopi od pogodb), poročanje \_\_\_\_\_\_\_\_\_\_, Ministrstvu za finance, Računskemu sodišču RS in EU, Evropski komisiji, Uradu za nadzor proračuna in drugim pristojnim nadzornim organom, vodenje statističnih in drugih analitičnih evidenc, priprava opomnikov in drugih notranjih dopisov, vrednotenje, objava prejemnikov sredstev, obdelava za namene sodelovanja in priprave oziroma izdelave vlog v postopkih pred pristojnimi organi (postopki pred sodnimi, preiskovalnimi ali drugimi pristojnimi organi).

Vsebina obdelave iz prejšnjega odstavka je omejena na:

- vpogled, zbiranje, beleženje, strukturiranje, prilagajanje ali spreminjanje, priklic, uporaba, razkritje s posredovanjem, razširjanje ali drugačno omogočanje dostopa, prilagajanje ali kombiniranje, omejevanje, urejanje in shranjevanje ter izbris ali uničenje osebnih podatkov prijaviteljev in upravičencev,

pri čemer se zbirajo sledeče vrste osebnih podatkov:

* osebna imena,
* podatki o zaposlitvi,
* naslovi,
* podatki o izobrazbi,
* podatki o transakcijskem računu vezano na izplačila plač,

ki se nanašajo na:

* zaposlene osebe pri upravičencu, navedene kot kontaktne osebe na transnacionalnem projektu oziroma sodelujoče na transnacionalnem projektu oziroma za katere se uveljavlja stroške za delo na transnacionalnem projektu,
* zunanje izvajalce upravičenca, navedene kot kontaktne osebe na transnacionalnem projektu oziroma za katere se uveljavlja stroške na transnacionalnem projektu.

Vsebina obdelave, opredeljena v prejšnjem odstavku, velja tudi za imena in priimke, datume rojstva in identifikacijske številke za DDV ali davčne identifikacijske številke dejanskih lastnikov upravičenca in njegovih izvajalcev, kot opredeljeno s pogodbo o sofinanciranju.

**Pravna podlaga za zakonitost obdelave**

Temelj zakonitosti obdelave osebnih podatkov, ki bodo posredovani v vlogi prijavitelja oziroma v dokazilih in drugih gradivih ob prijavi na zadevni poziv za neposredno sklenitev pogodbe izhaja iz e) točke prvega odstavka 6. člena Splošne uredbe o varstvu podatkov. Obdelava tovrstnih podatkov je potrebna za izvajanje javne oblasti ministrstva na podlagi Zakona o državni upravi (Uradni list RS, št. 113/05 – uradno prečiščeno besedilo, 89/07 – odl. US, 126/07 – ZUP-E, 48/09, 8/10 – ZUP-G, 8/12 – ZVRS-F, 21/12, 47/13, 12/14, 90/14, 51/16, 36/21, 82/21, 189/21, 153/22 in 18/23). Javno oblast ministrstvo udejanja preko izvedbe postopka neposredne sklenitve pogodbe (ki zajema preverbo in ocenjevanje vloge, komunikacijo z upravičencem, izdajo sklepa o izboru in s tem zamejene združljive namene naknadne obdelave).

Zagotovitev osebnih podatkov v okviru prijaviteljeve vloge na zadevno obvestilo s pozivom za neposredno sklenitev pogodbe oziroma pripadajočih dokazil je obveznost, ki je **potrebna za sklenitev pogodbe o sofinanciranju.** Morebitne posledice, če se tovrstni podatki ne zagotovijo, torej če se odda vloga, ki je pomanjkljiva, saj ne vsebuje določenih osebnih podatkov, ki bi bili z vidika presoje vloge nujni, je **zavrženje vloge.**

Če je vloga potrjena in je sklenjena pogodba o sofinanciranju, pa je obveznost posredovanja osebnih podatkov v okviru zahtevkov za izplačilo in pripadajočih dokazil oziroma drugih gradiv, **pogodbena obveznost upravičenca**, pri čemer neizpolnjevanje te pogodbene obveznosti lahko privede do tega, da **zahtevki za izplačilo ne morejo biti plačani** oziroma celo do **odstopa od pogodbe in vračila vseh prejetih sredstev skupaj z zakonskimi zamudnimi obrestmi, skladno s pogodbo o sofinanciranju**.

**Kategorije uporabnikov**

Posredovane osebne podatke bodo uporabljale sledeče kategorije oseb: zaposleni na zadevnem direktoratu, ki je poziv za neposredno sklenitev pogodbe pripravil, zaposleni v službah v okviru sekretariata ministrstva, zaposleni v finančni službi ministrstva ter nadzorni organi (FURS, služba za notranjo revizijo ministrstva, revizijski organ (MF-UNP), RSRS, organ za računovodenje (MF) in ostali pristojni nadzorni organi).

Ministrstvo ne bo preneslo prejetih osebnih podatkov v tretjo državo ali mednarodno organizacijo.

**Čas obdelave in rok hrambe**

Prejeti osebni podatki se bodo obdelovali le toliko časa, dokler bo to potrebno za dosego namena, zaradi katerega se obdelujejo, torej dokler ne bo postopek neposredne sklenitve pogodbe izveden oziroma transnacionalni projekt zaključen in roki za poročanje, spremljanje in hrambo pretečeni.

Skladno z Zakonom o varstvu dokumentarnega in arhivskega gradiva ter arhivih (Uradni list RS, št. 30/06 in 51/14) je sprejet Klasifikacijski načrt Ministrstva za izobraževanje, znanost in šport, ki predpisuje rok in tip hrambe dokumentov, v katerih se nahajajo tudi osebni podatki. Za potrebe izvedbe financiranja transnacionalnega projekta je določen rok hrambe dokumentov in vsebovanih osebnih podatkov vsaj deset (10) let od zaključka transnacionalnega projekta, z izjemo trajnega arhivskega gradiva.

Osebni podatki se po izteku roka hrambe uničijo, razen ko se skladno s Splošno uredbo o varstvu podatkov shranjujejo daljše obdobje, kot na primer za namene trajnega arhivskega gradiva, arhiviranja v javnem interesu oziroma v statistične namene ali za namene uveljavljanja, izvajanja ali obrambe pravnih zahtevkov.

**Ukrepi za varovanje**

Zaposleni na ministrstvu in drugi javni uslužbenci, ki morajo po službeni dolžnosti imeti dostop do osebnih podatkov, so po Splošni uredbi o varstvu podatkov, Zakonu o varstvu osebnih podatkov ter kazensko in civilno zavezani k varovanju osebnih podatkov ter tudi k varovanju z njimi povezanih podatkov ali osebnih podatkov označenih na drug način (na podlagi zakona, ki ureja tajne podatke, zakona, ki ureja poslovno skrivnost, zakona, ki ureja gospodarske družbe in drugih predpisov), za celotno obdobje trajanja pogodbe o zaposlitvi in tudi po njenem prenehanju.

Ukrepi za varovanje osebnih podatkov, katere na tehnični ravni izvaja ministrstvo, vključujejo zlasti fizično varovanje gradiva, ki vsebuje osebne podatke na za to posebej določenih mestih in v posebnih varovanih omarah, ki so pod ključem. Pisarne uslužbencev, kjer se gradivo hrani, so varovane z navadnimi vrati in se zaklepajo, delovni prostori ministrstva pa so varovani tako z varnostno službo, kot kamerami ter varnimi vrati na vseh vhodih. V organizacijskem smislu varnostni ukrepi predstavljajo predvsem spoštovanje načela minimalnosti, oziroma izvedbo psevdonimizacije podatkov, kadar je to mogoče in primerno za obdelavo, ter usposabljanje delavcev o varstvu in delu z osebnimi podatki.

Glede varovanja osebnih podatkov v e-okolju so javni uslužbenci pri varovanju dokumentov oziroma podatkov dolžni ravnati skladno z Uredbo o upravnem poslovanju (Uradni list RS, št. 9/18, 14/20, 167/20, 172/21, 68/22, 89/22, 135/22, 77/23, 24/24).

**Pravice posameznika in dodatne informacije**

Posameznik lahko skladno s Splošno uredbo o varstvu podatkov od ministrstva zahteva **dostop do osebnih podatkov**, **popravek osebnih podatkov** oziroma **omejitev obdelave v zvezi s posameznikom, na katerega se nanašajo osebni podatki**, tako da o tem obvesti pooblaščeno osebo za varstvo osebnih podatkov ali skrbnika pogodbe o sofinanciranju.

Posameznik ima tudi **pravico, da ugovarja obdelavi osebnih podatkov**.

Posameznik, na katerega se nanašajo osebni podatki, ima **pravico do vložitve pritožbe** pri nadzornem organu za varstvo osebnih podatkov Republike Slovenije - **pri Informacijskem pooblaščencu,**  Dunajska cesta 22, SI-1000 Ljubljana, telefon: (01) 230 97 30, e-pošta: gp.ip@ip-rs.si, spletna stran: https://www.ip-rs.si/.

Osebni podatki posameznika ne bodo podvrženi avtomatiziranemu sprejemanju odločitev oziroma oblikovanju profilov iz prvega in četrtega odstavka 22. člena Splošne uredbe o varstvu podatkov.